Document ID: /roh_data/filtered/Billingualer_Corpus_interleaved-de-rm.jsonl.gz/1365

This is a text translated from German to Rumantsch Grischun.
Regierung schlägt Englisch ab 5. Primarklasse vor

Der Kanton Graubünden soll eine neue Lösung für die Fremdsprachen in den Schulen erhalten. In den Primarschulen Graubündens soll ab der 5. Klasse der obligatorische Englischunterricht als zweite Fremdsprache eingeführt werden. Zudem soll der Beginn der ersten Fremdsprache (Italienisch, Romanisch oder Deutsch) auf die 3. Klasse (bisher 4. Klasse) vorverlegt werden. Dies schlägt die Bündner Regierung in ihrer Botschaft zur Teilrevision des Gesetzes für die Volksschulen (Schulgesetz) und der Vollziehungsverordnung zum Schulgesetz vor. Der Grosse Rat wird das Geschäft in der Aprilsession 2008 behandeln.

Diese Fremdsprachenlösung berücksichtigt einerseits die nationalen Empfehlungen und Vorgaben. Andererseits beachtet sie insbesondere die Dreisprachigkeit Graubündens. 2004 hatte der Grosse Rat die Regierung beauftragt, die rechtlichen Anpassungen vorzubereiten, um Englisch auf der Primarstufe als Pflichtfach einzuführen.

Die Regierung ist überzeugt, dass im Kanton Graubünden nur eine einheitliche Fremdsprachenlösung gewählt werden kann, bei der in allen Sprachregionen eine Kantonssprache als erste Fremdsprache und Englisch als zweite Fremdsprache eingeführt wird. Die verschiedenen Sprachregionen nähern sich somit einander und fördern das Verständnis für ihre Identität, so wie es die Bundesverfassung und die Kantonsverfassung fordern. Zudem wird die innerkantonale Mobilität erleichtert und die Chancengleichheit gewährleistet. Denn beim Übertritt in die Oberstufe verfügen alle Schülerinnen und Schüler über das gleiche Englischniveau.

Die Vorverlegung der ersten Fremdsprache in die 3. Klasse soll im Schuljahr 2010/2011 vorgenommen werden. Auf das Schuljahr 2012/2013 wird dann Englisch in der 5. Klasse unterrichtet. Die Fortbildung der Primarlehrpersonen zur Einführung von Englisch kostet rund 12 Millionen Franken. Dieser Kantonsbeitrag verteilt sich auf die Jahre 2008 bis 2014.

Ausserdem sieht die Teilrevision des Schulgesetzes vor, kantonale Beiträge an die Kosten für Schulleitungspersonen von Primar-, Real-, Sekundarschulen und Kleinklassen einzuführen. Damit diese Beiträge ausgelöst werden können, müssen Mindestvoraussetzungen bezüglich Anstellung, Ausbildung und Pflichten der Schulleitungspersonen erfüllt werden. Diese sind in kantonalen Richtlinien festgelegt. Eine gut funktionierende Schulleitung trägt zur Qualitätsverbesserung der Schule bei. Der Kanton verzichtet aber wegen der besonderen Strukturen mit vielen kleinen Schulträgerschaften in Graubünden darauf, alle zur Einführung von Schulleitungen zu verpflichten. Vielmehr setzt er stattdessen auf ein Anreizmodell.

Gremium: Regierung

Quelle: dt Standeskanzlei Graubünden

Data: 12.12.2007

La regenza propona l'instrucziun d'englais a partir da la 5. classa

LL'instrucziun da las linguas estras en las scolas grischunas duai vegnir reglada da nov. En las scolas primaras dal chantun Grischun duai vegnir introducida l'instrucziun obligatorica da l'englais sco segunda lingua estra a partir da la 5. classa. Ultra da quai duai vegnir spustà il cumenzament da l'emprima lingua estra (rumantsch, talian u tudestg) sin la 3. classa (fin ussa 4. classa). Quai propona la regenza grischuna en sia missiva tar la revisiun parziala da la lescha davart las scolas popularas (lescha da scola) e da l'ordinaziun executiva tar la lescha da scola. Il cussegl grond vegn a tractar questa fatschenta en la sessiun d'avrigl 2008.

Questa soluziun areguard las linguas estras resguarda d'ina vart las recumandaziuns e las prescripziuns naziunalas. Da l'autra vart tegn ella cunzunt quint da la trilinguitad dal Grischun. L'onn 2004 ha il cussegl grond incumbensà la regenza da preparar las adattaziuns legalas per introducir l'englais sco rom obligatoric sin il stgalim da la scola primara.

La regenza è persvadida ch'i possia vegnir tschernida ina soluziun unitara areguard las linguas estras en il chantun Grischun mo, sch'i vegnan introducids ina lingua chantunala sco emprima lingua estra e l'englais sco segunda lingua estra en tut las regiuns linguisticas. Uschia s'avischinan las differentas regiuns linguisticas ina a l'autra e promovan la chapientscha per lur identitad, quai che vegn pretendì en la constituziun chantunala ed en la constituziun federala. Ultra da quai vegn simplifitgada la mobilitad interchantunala e vegn garantida l'egualitad da las schanzas . Midond al stgalim superiur han alura numnadamain tut las scolaras e tut ils scolars il medem nivel en englais.

L'emprima lingua estra duai vegnir spustada sin la 3. classa l'onn da scola 2010/2011. L'onn da scola 2012/2013 vegn alura instruì l'englais en la 5. classa. La furmaziun supplementara da las persunas d'instrucziun da la scola primara per introducir l'englais custa ca. 12 milliuns francs. Questa contribuziun chantunala vegn repartida sin ils onns 2008 fin 2014.

Ultra da quai prevesa la revisiun parziala da la lescha da scola d'introducir contribuziuns chantunalas als custs per las persunas che mainan scolas primaras, scolas realas, scolas secundaras e classas pitschnas . Per che questas contribuziuns possian vegnir concedidas, ston vegnir ademplidas premissas minimalas areguard l'engaschament, areguard la scolaziun ed areguard las obligaziuns da las persunas che mainan las scolas. Questas premissas èn fixadas en las directivas chantunalas. Ina direcziun da la scola che funcziuna bain gida a meglierar la qualitad da la scola. Pervia da las structuras spezialas en il Grischun, numnadamain cun bleras instituziuns pitschnas ch'èn responsablas per la scola, renunzia il chantun ad in'obligaziun d'introducir dapertut ina direcziun da la scola. El preferescha plitost in model d'impuls.

Gremi: regenza

Funtauna: rg chanzlia chantunala dal Grischun

Data: 12.12.2007